**Roberto Rosetti** (s. 18. syyskuuta 1967 Pecetto Torinese, Torinon maakunta, Italia) on italialainen uransa lopettanut jalkapalloerotuomari. Hän on ammatiltaan sairaalan johtaja Torinossa.

Ura
---

hänRosetti aloitti uransa vuonna 1983 ja tuomitsi pitkään Italian alasarjoissa. Viimeisen Serie B ottelun hän tuomitsi 31. elokuuta 1997 Chievo–Reggina, jonka jälkeen hän tuomitsi ensimmäisen Serie A ottelunsa 19. huhtikuuta 1998, jolloin vastakkain olivat SSC Napoli ja UC Sampdoria. Ottelu päättyi Sampdorian 0-2 voittoon. Samalla kaudella Rosetti tuomitsi yhteensä kaksi ottelua, kuten myös kaudella 1998–1999. Kaudesta 2000–2001 lähtien hänestä on tullut Serie A:n vakio tuomareista ja on tuominnut enimmillään 25 ottelua kaudella 2004–2005, jolloin Rosetti jakoi yhteensä 127 keltaistakorttia ja kahdeksan ulosajoa.

Vuonna 2002 hänestä tuli myös kansainvälinen tuomari ja tuomitsi ensimmäiset arvokisansa vuoden 2002 alle 17-vuotiaiden EM-kisoissa Tanskassa. Rosetti kutsuttiin myös vuoden 2006 MM-kisoihin viime hetkellä, kun eräs tuomari loukkaantui kisojen alussa. Hänestä tuli samalla kisojen ainut italialainen erotuomari, kun Massimo De Santis erotettiin kisoista Serie A:ssa tapahtuneen lahjusskandaalin vuoksi. Kisojen aikana Rosettin avustavat tuomarit olivat Cristiano Copelli ja Alessandro Stagnoli. Kesäkuun 28. päivänä hänet valittiin yhdestä 12 erotuomarista, jotka tuomitsisivat MM-kisojen kahdeksan viimeistä ottelua. Rosetti ei kuitenkaan tuominnut yhtään ottelua, mutta hänen valintansa oli eräänlainen kunnianosoitus. Kisojen aikana hän jakoi keskimäärin 3.75 korttia ottelua kohden, mikä oli myös toiseksi vähiten kisojen aikana. Rosetti muistetaan myös hyvästä ottelusta Mestareiden liigan semi-finaali ottelussa 30. huhtikuuta 2008, jossa vastakkain olivat Chelsea F.C. ja Liverpool FC.

Rosetti valittiin vuoden 2008 EM-kisoihin erotuomariksi ja hän tuomitsi sekä turnauksen ensimmäisen ottelun Sveitsi–Tšekki että loppuottelun Saksa-Espanja.

Rosettin kolmikko hyllytettiin kesken MM-kisojen 2010 hänen avustavan erotuomarin hyväksyttyä paitsiomaalin Argentiinan ja Meksikon välisessä neljännesvälieräkamppailussa.

Kausitilastot Serie A:ssa
-------------------------

| Kausi | Ottelut | Yhteensä  |  per ottelu | Yhteensä  |  per ottelu |
| --- | --- | --- | --- | --- | --- |
| **1997–1998** | 2 | 4 | *2,00* | 0 | *0,00* |
| **1998–1999** | 2 | 7 | *3,50* | 2 | *1,00* |
| **1999–2000** | 11 | 56 | *5,09* | 7 | *0,64* |
| **2000–2001** | 15 | 84 | *5,60* | 5 | *0,33* |
| **2001–2002** | 14 | 61 | *4,36* | 3 | *0,21* |
| **2002–2003** | 18 | 94 | *5,22* | 4 | *0,22* |
| **2003–2004** | 18 | 91 | *5,06* | 5 | *0,28* |
| **2004–2005** | 25 | 127 | *5,08* | 8 | *0,32* |
| **2005–2006** | 16 | 68 | *4,25* | 6 | *0,38* |
| **2006–2007** | 16 | 83 | *5,19* | 3 | *0,19* |
| **2007–2008** | 20 | 116 | *5,80* | 7 | *0,35* |
| **2008–2009** | 16 | 84 | *5,25* | 4 | *0,25* |
| **2009–2010** | 16 | 78 | *4,88* | 7 | *0,44* |

Turnaukset
----------

* Alle 17-vuotiaiden EM-kisat 2002
* Alle 20-vuotiaiden MM-kisat 2003
* Maanosaliittojen cup 2005
* MM-kisat 2006
* EM-kisat 2008
* MM-kisat 2010

Lähteet
-------

1. ↑  Italian Rosetti tuomitsee EM-avausottelun  5.6.2008. MTV3. Viitattu 21.6.2008. (suomeksi)

Aiheesta muualla
----------------

* Rosetti Rate The Ref sivustolla (Arkistoitu – Internet Archive) (englanniksi)
* Weltfussball[vanhentunut linkki] (saksaksi)

Jalkapallon maailmanmestaruuskilpailujen 2010 tuomarit

|  |  |
| --- | --- |
| **AFC** | Saudi-Arabia Khalil Al Ghamdi • Uzbekistan Ravshan Ermatov • Malesia Subkhiddin Mohd Salleh • Japani Yūichi Nishimura |
| **CAF** | Mali Koman Coulibaly • Etelä-Afrikka Jerome Damon • Seychellit Eddy Maillet |
| **CONCACAF** | El Salvador Joel Aguilar • Meksiko Benito Archundia • Guatemala Carlos Batres • Meksiko Marco Rodríguez |
| **CONMEBOL** | Argentiina Héctor Baldassi • Uruguay Jorge Larrionda • Chile Pablo Pozo • Kolumbia Óscar Ruiz • Brasilia Carlos Simon • Uruguay Martín Vázquez |
| **OFC** | Uusi-Seelanti Michael Hester • Uusi-Seelanti Peter O'Leary |
| **UEFA** | Portugali Olegário Benquerença • Sveitsi Massimo Busacca • Belgia Frank De Bleeckere • Ruotsi Martin Hansson • Unkari Viktor Kassai |
| Ranska Stéphane Lannoy • Espanja Alberto Undiano Mallenco • Italia Roberto Rosetti • Saksa Wolfgang Stark • Englanti Howard Webb |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |